BBIK ควักเงิน 20 ลบ. ซื้อหุ้น “จีเอ็มวีพาย” หนุนขยายลงทุน-เสริมแกร่งธุรกิจที่ปรึกษา
BBIK ไฟเขียว “แอดเดนด้า” เข้าซื้อหุ้น “จีเอ็มวีพาย” สัดส่วน 80% เพื่อขยายการลงทุนและต่อยอดในธุรกิจที่ปรึกษาด้านกลุยทธ์และการจัดการนวัตกรรมและเทคโนโลยี
BBIK ไฟเขียว “แอดเดนด้า” เข้าซื้อหุ้น “จีเอ็มวีพาย” สัดส่วน 80% เพื่อขยายการลงทุนและต่อยอดในธุรกิจที่ปรึกษาด้านกลุยทธ์และการจัดการนวัตกรรมและเทคโนโลยี
4 ก.พ. 2565

บริษัท บลูบิค กรุ๊ป จำกัด (มหาชน) หรือ BBIK เปิดเผยว่า ตามที่ที่ประชุมคณะกรรมการบริษัท ครั้งที่ 7/2564 เมื่อวันที่ 15 ธันวาคม 2564 ได้มีมติอนุมัติในหลักการเกี่ยวกับการลงทุนในบริษัท จีเอ็มวีพาย จำกัด โดยมอบอำนาจให้คณะกรรมการบริหาร มีอำนาจในการพิจารณารายละเอียดและเงื่อนไขในการเข้าลงทุนและ/หรือสัญญาหรือเอกสารทางกฎหมายอื่นที่เกี่ยวข้องสำหรับการลงทุนของบริษัทดังกล่าวได้ทุกประการ เพื่อรองรับการขยายธุรกิจของกลุ่ม
ขณะที่ต่อมาที่ประชุมคณะกรรมการบริหารของบริษัทฯ ครั้งที่ 2/2565 เมื่อวันที่ 3 กุมภาพันธ์ 2565 ได้พิจารณาเงื่อนไขในการลงทุนแล้ว และมีมติอนุมัติให้ บริษัท แอดเดนด้า จำกัด เข้าซื้อหุ้นสามัญของ บจก. จีเอ็มวีพาย จำนวน 8,000 หุ้น ในสัดส่วน 80.00% ของจำนวนหุ้นที่ชำระแล้วของ บจก. จีเอ็มวีพาย ในมูลค่าเงินลงทุนรวมทั้งสิ้นไม่เกิน 20,000,000 บาท
โดยมีวัตถุประสงค์เพื่อขยายการลงทุนและต่อยอดในธุรกิจที่ปรึกษาด้านกลุยทธ์และการจัดการนวัตกรรมและเทคโนโลยีของบริษัทฯ ซึ่งบริษัท จีเอ็มวีพาย จำกัด มีความเชี่ยวชาญและให้บริการที่ปรึกษาด้านระบบ SAP อย่างครบวงจร อนึ่ง ผลสำเร็จของการเข้าทำธุรกรรมดังกล่าว จะทำให้ บริษัท จีเอ็มวีพาย จำกัด มีสภาพเป็นบริษัทย่อยของบริษัทฯ